Twenty One Pilots

**Twenty One Pilots** ialah sebuah duo muzik Amerika dari Columbus, Ohio. Kumpulan ini dibentuk pada tahun 2009 oleh vokalis utamanya Tyler Joseph bersama Nick Thomas dan Chris Salih, yang kedua-duanya meninggalkan kumpulan ini pada tahun 2011. Sejak pemergian mereka, Twenty One Pilots terdiri daripada Tyler Joseph dan pemain dram Josh Dun. Duo ini paling dikenali dengan single mereka "Stressed Out", "Ride", dan "Heathens", yang mencapai kejayaan komersial sekitar tahun 2015 dan 2016. Duo ini menerima Anugerah Grammy untuk Persembahan Pop Duo/Kumpulan Terbaik di Anugerah Grammy Tahunan ke-59 untuk "Stressed Out".

Kumpulan ini melancarkan sendiri dua buah album, *[[Twenty One Pilots (album)|Twenty One Pilots]]* (2009) dan *[[Regional at Best]]* (2011), sebelum ditandatangani oleh syarikat rakaman Fueled by Ramen pada tahun 2012. Album pertama mereka di bawah label tersebut, *[[Vessel (album Twenty One Pilots)|Vessel]]* (2013), menjadi album kedua dalam sejarah yang setiap runut menerima sekurang-kurangnya satu pensijilan emas.

Duo ini mencapai kejayaan bulusan dengan album keempat mereka, *[[Blurryface]]* (2015), yang menghasilkan hit-hit single "Stressed Out" dan "Ride" dan menjadi album pertama yang mana setiap runut menerima sekurang-kurangnya satu pensijilan emas daripada Persatuan Industri Rakaman Amerika. Pelancaran "Heathens" juga menjadikan kumpulan ini artis alternatif pertama dalam sejarah yang mempunyai dua single lima teratas pada masa yang serentak dalam ''Billboard'' Hot 100 dan artis rock ketiga dalam sejarah yang mempunyai dua single secara serentak berada dalam carta lima teratas *Billboard* Hot 100, menyertai taraf the Beatles dan Elvis Presley.

Duo ini telah melancarkan empat lagi album studio, *[[Trench (album)|Trench]]* (2018), *[[Scaled and Icy]]* (2021), *[[Clancy (album)|Clancy]]* (2024), dan *[[Breach (album Twenty One Pilots)|Breach]]* (2025). Mereka juga telah mengumpul 12 lagu nombor satu di carta Alternative Airplay, menyamai Foo Fighters untuk tempat kelima terbanyak.

## Nama, ikonografi dan peminat
Menurut kumpulan ini, tujuan mereka menghasilkan muzik ialah "untuk membuat orang berfikir" dan menggalakkan mereka mencari kegembiraan dalam apa yang mereka percayai dalam hidup. Nama dan falsafah kumpulan Twenty One Pilots berasal daripada sumber kesusasteraan. Antara nama kumpulan yang pernah ditolak termasuk “Bicycle Thief” dan “Chill Coat”, satu permainan kata berdasarkan nama peguam kumpulan itu, Jeff Chilcoat. Joseph mendapat nama dan makna kumpulan daripada membaca drama teater tahun 1947 *[[All My Sons]]*, oleh dramawan Amerika Arthur Miller.

Dalam cerita itu, protagonis utama ialah seorang kontraktor pertahanan bernama Joe Keller yang membina bahagian kapal terbang untuk pesawat tentera. Setelah mendapati sebahagiannya rosak dan akan gagal jika digunakan, dia mesti memutuskan sama ada untuk menarik balik bahagian itu atau tidak. terpaksa memilih sama ada membelanjakan wangnya untuk membaiki bahagian rosak itu atau meneruskan penghantaran seperti biasa. Walaupun dia ingin melakukan perkara yang betul, Keller takut kehilangan sumber kewangan kerana perlu menanggung keluarganya, lalu dia tetap menghantar bahagian tersebut ke Eropah semasa Perang Dunia II. Akibat keputusannya, dua puluh satu juruterbang terkorban. Pada akhir drama, Keller membunuh diri.

Joseph menjelaskan bahawa tema dilema moral dalam kisah itu, antara memilih jalan mudah atau jalan yang benar, sangat menyentuh dirinya dan mengilhamkan nama serta pembentukan kumpulan tersebut. Ia menunjukkan Joseph bahawa setiap keputusan yang dibuatnya akan mempunyai hasil yang besar atau akibat yang buruk. Joseph menyatakan,"Kita sentiasa berhadapan dengan pilihan. Banyak kali, pilihan yang betul memerlukan lebih usaha, lebih masa untuk nampak hasilnya; jalannya panjang. Kita tahu untuk sampai ke tempat yang kita mahu dan melakukan apa yang kita impikan, kadang-kadang kita perlu buat perkara yang kita tak rasa nak buat. Ia perlukan kerja keras, dan nama kumpulan ini sentiasa jadi peringatan tentang hal itu."Bekas ahli Twenty One Pilots, Chris Salih, menyatakan dalam satu temu bual bahawa Mark Eshleman, rakan lama dan pengarah kreatif kumpulan itu, mencipta logo kumpulan dengan "bereksperimen dengan bentuk". Joseph mendapati susunannya mempunyai makna peribadi yang kuat dengannya.

Fandom kumpulan ini telah digelar Skeleton Clique (Konco Rangka) atau ringkasnya The Clique, merujuk kepada penggunaan ikonografi rangka oleh kumpulan itu dalam pelbagai persembahan, grafik, dan video muzik. The Clique dilambangkan sebagai ikon rasmi kumpulan itu dengan logo kepala tengkorak dan kepala makhluk asing di atas garisan yang menyerupai kunci. Pada November 2016, semasa Emotional Roadshow World Tour, stesen kereta api bawah tanah Wood Green di London dihiasi dengan karya seni berkaitan The Clique, meliputi lebih 100 panel iklan; satu pameran seni awam bertajuk *Artopia* yang mempamerkan karya berkaitan *Clique* turut diadakan di Nationwide Arena sebagai sebahagian daripada siri persembahan *Tour De Columbus* yang menutup jelajah itu pada Jun 2017.

Menurut Dun, "Kami dahulu membuat pertunjukan hardcore, pertunjukan hip hop, tiada siapa tahu di mana nak letak kami. Tapi kami anggap pertunjukan langsung sebagai cara untuk membina sesuatu daripada tiada apa." Duo ini biasanya membuat persembahan dengan trek papan kekunci yang telah dirakam terlebih dahulu dan rentak yang diprogramkan, bukannya kumpulan penuh. Namun, Dun turut bermain set dram secara langsung sambil mengaktifkan trek iringan rakaman tersebut. Beliau sering menyelangi persembahannya dengan aksi akrobatik seperti libasan belakang. Sementara itu, Tyler Joseph memakai topeng dan kadangkala cat badan ketika beraksi rap dan menyanyi. Dalam beberapa persembahan, Joseph memakai kimono bunga di atas pentas. Dun menyatakan, "Kami rasa agak sempoi, baru dan berbeza memakai topeng di atas pentas, tetapi memang, orang keliru."

## Ahli kumpulan
**Semasa**

* Tyler Joseph – vokal utama, papan kekunci, piano, pensintesis, sampel, bes, ukulele, pengaturcaraan, gitar (2009–kini)
* Josh Dun – dram, perkusi, pengaturcaraan, trompet, papan kekunci, vokal latar (2011–kini)

**Bekas**

* Chris Salih – dram, perkusi, vokal latar (2009–2011)
* Nick Thomas – bes, gitar, papan kekunci, vokal latar (2009–2011)

**Jelajah**

* Skyler Acord – bes (2021–2023)
* Todd Gummerman – papan kekunci, gitar, vokal latar (2021–2023)
* Paul Meany – produksi pentas, papan kekunci, vokal latar (2021–2023)
* Dan Geraghty – gitar (2021–2023)
* Jesse Blum – trompet, papan kekunci (2021–2023) (penampilan lain; 2014, 2019–2020)
* Kenyon Dixon – vokal latar (2021)
* Danielle Withers – vokal latar (2021)

**Garis masa**

## Diskografi

**Album studio**

* *[[Twenty One Pilots (album)|Twenty One Pilots]]* (2009)
* *[[Regional at Best]]* (2011)
* *[[Vessel (album Twenty One Pilots)|Vessel]]* (2013)
* *[[Blurryface]]* (2015)
* *[[Trench (album)|Trench]]* (2018)
* *[[Scaled and Icy]]* (2021)
* *[[Clancy (album)|Clancy]]* (2024)
* *[[Breach (album Twenty One Pilots)|Breach]]* (2025)

## Konsert jelajah

### Sebagai kumpulan utama

* Regional at Best Tour  (2011)
* Mostly November Tour (2012)
* Trip for Concerts (2013)
* Quiet Is Violent World Tour (2014)
* Blurryface Tour (2015–2016)
* Emotional Roadshow World Tour (2016–2017)
* The Bandito Tour (2018–2019)
* Takeover Tour (2021–2022)
* The Icy Tour (2022)
* The Clancy World Tour (2024–2025)

### Sebagai pembuka persembahan

* Nylon Music Tour untuk Neon Trees, bersama Walk the Moon (2012)
* Save Rock and Roll Tour untuk Fall Out Boy, bersama Panic! at the Disco (2013)
* The Self-Titled Tour untuk Paramore (2013–2014)

## Catatan

## Rujukan

## Pautan luar

* 
*